**16. NEDELJA MED LETOM – 20. 7. 2025**

**Godovi:**

|  |  |  |
| --- | --- | --- |
| PONEDELJEK  TOREK  SREDA  ČETRTEK  PETEK  SOBOTA  NEDELJA | 21.7.  22.7.  23.7.  24.7.  25.7.  26.7.  27.7. | sv. DANIJEL, prerok  sv. MARIJA MAGDALENA, svetopisemska žena  sv. BRIGITA, redovnica, sozavetnica Evrope  **sv. KRIŠTOF, mučenec**  sv. JAKOB STAREJŠI, apostol  **sv. JOAHIM in ANA, starša DEVICE MARIJE**  sv. GORAZD, KLIMENT in drugi učenci svetih  Cirila in Metoda |

**Danes teden:**

**17. NEDELJA MED LETOM – KRIŠTOFOVA NEDELJA**

V soboto obhajamo god svetega Joahima in Ane, staršev Device Marije. Čeprav nam Sveto pismo ničesar ne pove o Marijinih starših, ju cerkveno izročilo že od 2. stoletja naprej imenuje Ana in Joahim. Po Jakobovem protoevangeliju sta bila brez otrok. Nekoč sta ločeno v moliti prosila Gospoda za usmiljenje. Oba je obiskal Gospodov angel in jima obljubil otroka. V goreči želji, da bi si čim prej podelila to izkušnjo, sta se srečala pri mestnih vratih in se presrečna objela. »Joahim in Ana, neizmerno blagoslovljena zakonca! Vse stvarstvo vama je hvaležno. Kajti po vama je Stvarnik prejel dar, lepši od vseh drugih darov: brezmadežno mater, edino, ki ga je bila vredna« (sv. Janez Damaščan).

**Na Krištofovo nedeljo je po maši blagoslov avtomobilov. Nabirka je namenjena za akcijo MIVA, s katero pomagamo misijonarjem in misijonarkam pri nabavi za nujno potrebna prevozna sredstva. Ne gre le za denarna sredstva, gre tudi za bližino in zahvalo misijonarjem, ter za odprtost za ljudi na drugem koncu sveta, ki potrebujejo našo pomoč.**

**Pred kratkim je praznovala 100. letnico rojstva naša domačinka Cilka Arhar, Malnska Cilka iz Račeve. Ta teden so jo ob jubileju obiskali tudi predstavniki naše župnije. Kratek zapis o tem obisku si lahko ogledate na naši spletni strani. Cilki iskreno čestitamo za visoki jubilej ter ji želimo trdnega zdravja.**

Svete maše:

**NEDELJA, 20. 7. ob 9 h + Cvetka in Janez Sedej, obletna, Hlevni vrh**

**SOBOTA, 26. 7. ob 9 h + Jakob Logar, godovna, Hleviše**

**NEDELJA, 27. 7. ob 9 h + Mirko Šraj, obletna, Hleviše**